GYEONGSEONG CREATURE
UMATRAS ANG LAHAT NG HUKBO
Maghanda sa pag-atras sa loob ng 48 oras.
Ibalik sa Japan ang lahat ng tala ng pananaliksik.
At sunugin ang lahat ng hindi kayang dalhin.
Opo, sir!
Lahat po ba
susunugin namin?
Sunugin ninyong lahat.
Dapat walang maiwang bakas
ng anumang ginawa natin dito.
'Yon lang.
Bilis!
Sirain ninyo lahat. Wala nang oras!
Bilisan n'yo!
-Kumilos kayo! -Opo, sir!
-Walang iiwang ebidensiya. Kunin mo 'to. -Bilis!
Naitanim ko na po.
-Doon naman! -Opo!
-Ang mga serum? -May 12 na po tayo.
-At ang Najin? -May walo na po tayo.
Nasaan 'yong dalawa?
Wala na pong oras kaya di na namin nakuha.
Tenyente Kato!
Wala na po tayong oras. Kumilos na po tayo!
Handa!
Paputukan!
Bilisan ninyo!
Bilis na.
Ano'ng ginagawa mo? Bilisan mo!
Bilis! Wala nang oras!
Mag-eeroplano ba?
Pinakaligtas po kung sa lupa tayo dadaan.
Sasakay tayo ng tren sa Harbin at pupunta muna sa Gyeongseong.
-Sige na. -Opo, sir.
GYEONGSEONG CREATURE SA PAGITAN NG MABUTI AT MASAMA
BAHAGI 1 NAJIN
Maagang dumating ang tagsibol sa Gyeongseong noong taong 'yon.
Bili na kayo ng diyaryo!
Pabiton kayo ng sapatos!
-Diyaryo! -Pabiton kayo ng sapatos!
-Diyaryo! -Bata!
Salamat.
Bata, pabili ako ng isa.
Isang jeon po.
Ipambili mo ng tinapay 'yong sukli.
Salamat po, manong!
Pagpalain po kayo.
Manong,
ito po 'yong totoong balita.
Diyaryo!
KRISIS SA JAPAN! SIRA ANG TOKYO SA PAGSALAKAY SA HIMPAPAWID
Totoo pala 'yong mga usap-usapan.
Pagkatapos ng Pambobomba sa Tokyo noong Marso 9,
binalot ng anino ng pagkatalo ang Japan.
Sa pag-asang babagsak ang Japan, naging balisa sa katahimikan ang Joseon.
Kaya lang…
Mga rebelde! Hulihin silang lahat!
Hulihin sila!
Walang kikilos!
Hulihin silang lahat!
Halika na.
KRISIS SA JAPAN! SIRA ANG TOKYO SA PAGSALAKAY SA HIMPAPAWID
-Takbo na kayo! -Ano 'yon?
Sino'ng nandiyan?
KALAYAAN
Bangon, mga mamamayan ng peninsula!
Pagkakataon nang mag-alay ng buhay ninyo para sa Emperador!
Sumapi sa di matalong Hukbo ng Imperyo at pumasok sa dambana ng Yasukuni.
Mamamatay kayo sa pagpapahirap…
o magiging marangal na sundalo.
Pumili kayo.
Lintik, ano'ng gagawin ko?
SAPILITANG PAGPAPATALA SA TUNGKULIN
Sabi nga nila. Pinakamadilim daw bago magbukang-liwayway.
Aminin mo na.
Hindi ako 'yon.
Pilit mo pa ring itatanggi?
Sinusumpa ko…
wala akong nalalaman.
Kasali siya sa kilusang pangkasarinlan?
Hindi mo siya kilala?
Siya si Jang Tae-sang.
Jang Tae-sang? Sino 'yon?
Ang amo ng Bahay ng Gintong Yaman.
Amo ng Gintong Yaman?
Tama. Ang House of Golden Treasure.
Matatagpuan sa kanto ng mayamang distrito sa Bonjeong,
walang duda na ito na
ang pinakamalaki at pinakamagarbong gusali sa Gyeongseong.
Oo, 'yon ang sanglaan na pinag-uusapan ng lahat.
Sikat na relong Waltham 'yan.
Apat at kalahating won.
Hoy!
Galing pa sa Amerika ang relong Waltham na ito.
Apat at kalahating won nga.
Ganito 'yan.
Kinuha kasi ng mga Hapon 'yong pabrika ko.
-Baka pati bahay ko mawala. -Naku po.
Ako 'yong bumubuhay sa nanay ko at apat na maliliit na bata.
Malapit na kaming pulutin sa kalsada…
Heto.
Dinagdagan ko na ng isa pang won. Kunin mo na ang pera o bawiin mo ang relo.
'Yong susunod!
Dote ko ang mga 'yan. Pakiusap, pakiingatan.
Tutubusin ko ang mga 'yan, kahit ano'ng mangyari.
Labinlimang won para sa lahat.
Para lang alam mo, peke ang isang 'to.
Terno galing sa Italya.
Pinasadya ko pa 'yan sa patahian…
Dalawang won sa lumang damit.
Mahal ang ibinayad ko sa baekja na 'to tatlong taon na'ng nakakalipas.
A, ganoon ba?
Sa 'yo na 'yan.
Arinola 'yan.
Walang kuwenta.
-Ano po 'yon? -Bata.
Subukan mo ulit magnakaw sa sanglaan.
Puputulin ko ang lahat ng daliri sa kamay mo.
Nagbibiro lang po ako. Sobra naman po kayo!
Bihira tayong makakuha ng Waltham, a.
Sapat na sana ang apat na won, pero lima't kalahati ang ibinigay niya.
Ang galante ni Manong Gu sa perang hindi naman sa kanya.
Magandang balat 'to.
Sulit sa presyo.
Wala nang pag-asa 'yan si Beom-o.
Laging nagnanakaw 'yong pasaway na 'yan.
Inihanda mo na ba ang mga tasa at plato para kay Ginang Maeda?
Sabi nila, huwag kang lalapit kung saan madalas maglaro ang mga uwak.
Asawa niya si Ishikawa at tatay naman niya si Heneral Maeda.
Hawak ng pamilya niya ang lungsod na 'to.
Kaya dapat lang makisama ako sa kanila.
Mag-iingat ka pa rin.
Huwag kayong mag-alala.
Isa pa,
ako si Jang Tae-sang.
Oo nga. Ako si Jang Tae-sang.
Mayamang tao sa Bukchon at kilala sa sariling pagsisikap.
Naku po!
-Magandang gabi sa inyo. -Ginoong Jang!
Huminahon lang kayo.
Isa, dalawa!
-Ayos! Isa pa! -Ibang pose naman?
G. Jang!
Uy!
Walang kinatatakutan. Wala ding makakapigil sa 'kin.
Ako ang amo ng Golden Treasure, at nakukuha ko kung ano'ng gusto ko.
Tagay tayong lahat!
Kampai!
Ang nag-iisang si Jang Tae-sang.
Kaya…
paano nga ba 'ko napasok sa gulong 'to?
Malamang pinondohan niya 'yong malayang kilusan.
Mali.
Kung ganoon, baka espiya siya?
Hindi rin.
Dahil sa babae.
Sa babae?
Bakit ka nakipagkita sa kanya sa tsaahan noong isang buwan?
Naghahanap si Gng. Maeda ng tasang baekja at platong nilagyan ng mother of pearl.
At sa museo noong isang linggo?
Para sabihin sa kanyang mahirap makakita ng tasang baekja at may barnis na plato.
Sumulat ka rin tatlong araw ang nakakaraan.
Dahil sinuwerte akong makahanap
ng mga tasa at plato.
Pumunta ka rin sa bahay ko kahapon.
Mahirap hanapin ang mga 'yon, kaya…
hinatid ko nang personal.
Huwag mo 'kong lokohin!
Kahiya-hiya, mababang-uri, at walang hiyang Josenjing!
Ang lakas ng loob mong pagnasahan ang asawa ko!
Komisyoner, mukha yatang may hindi pagkakaunawaan dito.
Huwag mo na akong paikutin. Umamin ka na.
Sabihin mo na sa 'kin! Ano'ng ginagawa ninyo ng asawa ko?
Siguro baliw ka talaga…
sa pag-ibig, Komisyoner Ishikawa!
Huwag mong sabihing pinagdududahan mo ang sarili mong asawa.
Paano mo nagagawang maisip 'yan sa marangal at marikit na si Ginang Maeda?
Kung ako ang tatanungin,
malaking insulto ito sa kanya.
Ano'ng sinasabi mo?
Ayos lang kaya sa 'yo kung malalaman ni Ginang Maeda
na pinagdududahan mo ang katapatan niya?
Ano sa tingin mo?
Ano, pag-uusapan na ba natin ang totoong pakay mo?
Ano ba talagang kailangan mo sa 'kin?
Nawawala ang dalagang ito.
Humigit kumulang isang linggo na rin.
Kaso ng nawawalang tao?
Trabaho ng mga pulis ito, a.
Ikaw raw ang Ginoong Alam Ang Lahat.
Pinatataba mo ang puso ko.
"Dadaan ka muna kay Jang Tae-sang kung may kailangan ka sa Bonjeong,
pera, ari-arian, o tao man 'yan."
Mali ba 'yon?
Mga taong may utang lang ang hinuhuli ko,
hindi babaeng bayaran.
Hanapin mo ang babaeng 'yon.
Alamin mo kung bakit siya naglaho, nasaan siya, at kung nakipagtanan siya.
Kung oo, hanapin mo rin siya.
Kapag hindi mo siya nakita…
Mamamatay ako?
Mawawala sa 'yo ang lahat ng pag-aari mo.
Mula sa sariling bahay mo
hanggang sa lupain, pera, sasakyan, pati ang Golden Treasure sa Bonjeong!
Lahat mawawala sa 'yo.
At ikaw naman?
Ipadadala ka sa giyera.
Gaano katagal ang oras ko?
Hanggang maglagas ang mga sakura.
Ganoon ba?
Sige po.
HOUSE OF GOLDEN TREASURE
Boss!
May problema ba?
Sino'ng nanakit sa 'yo?
Gng. Nawol.
Magkano ang hawak nating pera ngayon?
Pera?
Kung ibebenta ko ang mga gusali sa Bukchon,
ang bahay ko, pati ang sanglaan na ito,
gaano katagal bago maibenta ang lahat?
Kaya ba ng isang buwan?
Ano ba'ng nangyayari ngayon?
Tapatin mo nga ako?
Alam mo?
Mukhang…
nalintikan na ako.
Ano ang mga 'to?
Tingnan ninyo ang yeot!
Sobrang ganda nito.
Ang ganda ng tunog na ginagawa niya sa gunting!
MOONLIGHT BAR
Maghintay ka rito.
Mawalang galang na po.
Hindi pa kami nagbubukas.
May hinahanap akong tao.
May kilala ka bang Hapon na Sachimoto ang pangalan, madalas daw siya dito?
Balita ko, pintor daw siya.
Dalawang Sachimoto lang ang kilala ko,
pero pareho silang sundalo, hindi pintor.
Madalas daw siya rito.
Hindi ako sigurado.
Halos anim na buwan na 'kong nagtatrabaho rito,
pero wala pa 'kong nakikilalang ganoon.
Ganoon ba?
Bakit hindi mo subukan sa House of Golden Treasure?
Si Ginoong Jang Tae-sang ang namamalakad doon.
Dahil kung may kailangan ka sa Bonjeong dapat dumaan ka muna sa kanya,
pera, ari-arian, o tao man 'yan.
Siya ang Ginoong Alam Ang Lahat sa Gyeongseong.
Ano 'ka mo?
Kung ibinebenta ninyo 'yong nasa labas na 'yon.
A, 'yon ba?
Wala na 'yan. Sira na ang makina niyan.
Bibilhin ko. Magkano ang gusto ninyo?
Batay sa hitsura mo, mukhang taga-Manchuria ka, tama ba?
-Kung 200 won? -Ay!
May kasamang sidecar, e.
Gawin mong 300 won!
Sabi mo sira na 'yon.
Wala nang kuwenta 'yan kung iiwan lang nang ganyan.
Diamante pa rin ang diamanteng nasa dumi,
ang sirang motorsiklo, motorsiklo pa rin!
Sige.
Kahit 280 won na lang.
-Dalawang daan at walumpu? -Oo.
Bibilhin ko ang lahat ng ito pati ang motorsiklo
sa 250 won.
Hindi ako tumatanggap ng perang Tsino.
Nakakuha ba ng ginto ang batang 'yon?
Naku! Sinabi ko nang sira 'yon, hindi ba?
Tatlong taon nang nakatambak 'yan, e, iniinda ang yelo, niyebe, saka ulan.
Imposibleng mapagana niya 'yan…
Kalimutan na ninyo! Huwag kayong mag-alala!
Hoy. Masyadong seryoso 'yang mukha mo.
Kilala mo ba kung sino ka? Ikaw ang G. Alam Ang Lahat sa Gyeongseong.
Uugnayan natin lahat ng kakilala mo para mahanap 'yong babae.
Saan pa ba pupunta si Myeong-ja ng Spring Moon Hall?
Malamang nakipagtanan lang 'yon…
Sino'ng lalaki sa Gyeongseong ang ganoon kahangal
na itanan ang kalaguyo ni Ishikawa?
Teka, baka isa na namang kaso 'to ng mga nawawalang babae kamakailan?
Usap-usapan 'to sa buong Bukchon at Namchon.
Sunod-sunod silang nawawala, e.
Narinig ko ang ibang usapan. Paano kung biktima si Myeong-ja?
Naku, masama ito. Masama talaga.
Ano na'ng gagawin natin?
Ginoong Jang,
kung ibenta na lang natin ang lahat tapos umalis na tayo sa Joseon?
May matalik na kaibigan ako sa Osaka…
Tama na 'yang kalokohan mo, Manong Gu!
Hayaan mo naman akong magsalita, kahit ngayon lang!
Bakit palagi mo na lang akong pinatitigil sa tuwing may sinasabi ako?
Dahil puro walang kuwenta 'yang mga sinasabi mo.
Nag-iisip naman ako bago magsalita!
Iniisip ko rin ang tungkol sa hinaharap!
Sabihin na nating ibebenta nga ni Ginoong Jang ang mga ari-arian niya.
Mabilis na kakalat ang tsismis sa buong Gyeongseong.
Ano naman ngayon? Masama ba 'yon?
Malalaman ni Ishikawa 'yon.
At kapag nalaman niya,
ano'ng gagawin niya sa Ginoo?
Pasensiya na.
Hindi ko pinag-isipang mabuti.
Pinatitiktikan ako ni Ishikawa.
-Manong Gu. -Ano po 'yon?
Kontakin lahat ng impormante at koneksiyong mayroon tayo,
at humanap ng impormasyon kay Myeong-ja.
Alamin ang ginawa niya bago siya nawala.
Sige po.
Magandang plano po 'yan.
Gawin natin ang lahat, Gng. Nawol.
Beom-o.
Hanapin mo si Ginoong Kwon Jun-taek.
Bakit mo siya kailangan?
Siya lang ang nag-iisang lalaki sa Gyeongseong
na mangangahas galawin ang kalaguyo ni Ishikawa.
Papuntahin mo siya rito.
Opo, boss.
Ikaw, Gng. Nawol.
Simulan mo nang ibenta ang mga pinakamahal na bagay sa kaha
sa pinakamabilis at tahimik na paraan.
Tanggapin mo kung ginto man o pera. Ipunin ang kayang maipong pondo.
At tingnan din ninyo ang mga barkong maglalayag hanggang sa isang buwan.
Kung kinakailangan,
baka dapat nga tayong umalis sa Gyeongseong.
Sige, Ginoo.
SANGLAAN
Ginoong Alam Ang Lahat sa Gyeongseong?
Nasa kanya ang atensiyon ng lahat, a.
Kumikilos na si Jang Tae-sang.
Nagsimula nang maghanap ng impormasyon kay Binibining Akiko ang mga tauhan niya.
Sige.
Makakaalis ka na.
Opo.
Nagdadalang-tao yata ako.
Talaga?
Oo.
Kayo po ang ama nito.
Tumawag po ang asawa ninyo.
Gusto po niyang malaman kung anong oras kayo uuwi.
Huwag na 'ka mo siyang maghintay.
Gagabihin ako dahil sa kaso ng nawawalang tao.
Opo. Ipaparating ko po sa kanya.
Sige. Ganoon ba?
Hindi. Oo.
Paalam.
Bumangon kayo! Balik sa mga posisyon!
Bilisan ninyo! Kumilos na kayo!
Ano na'ng nangyayari?
Huwag kang maingay.
Iyuko mo lang ang ulo mo.
Ano?
Sapat na ba ang dalawa?
Opo. Sapat na muna 'yan sa ngayon.
Ang isang ito.
-Ilabas siya. -Opo.
Huwag ninyo akong patayin.
Pakiusap, huwag ninyo akong patayin!
Ikuwento mo ang tungkol sa kanya.
Kinuha namin siya mula sa Piitan ng Seodaemun,
pero ang kondisyon niya, medyo…
Patingin ako.
-Ilabas ninyo 'yan. -Opo.
Yuko!
Ano po'ng gagawin natin?
Huwag po ninyo akong patayin!
Huwag ninyong gawin ito.
Sapat na ang dalawang ito.
Huwag ninyo akong patayin.
Pakiusap, huwag!
Pakiusap!
Huwag ninyo akong patayin.
Pakiusap, huwag po!
Huwag ninyo akong patayin!
Ano 'yon?
Pwede mo ba akong ihatid sa Bukchon? May kikitain kasi ako roon.
Ano?
Marunong ka pala ng wikang Joseon, e.
Baka naiinip ka na sa pagmamanman sa 'kin.
Bakit hindi mo na lang ako ihatid para masaya?
Susundan mo rin naman ako, kaya huwag na nating pahirapan.
Seryoso ka ba…
Hoy, sandali…
Halika na sa Bukchon.
Ano? Tayo na.
Hala, uubusin mo ba 'yong laman ng kaha ng sanglaan ninyo?
Naku…
Maganda ang kalidad ng lahat ng 'yan. Huwag mo nang suriin.
Alam ko naman 'yon. Galing 'to sa House of Golden Treasure, e.
Kaya mo ba sa loob ng sampung araw?
Sampung araw? Ang bilis naman noon.
Hindi naman kayo nagmamadali. Bakit biglang mabilisan?
Aalis na ba talaga si Ginoong Jang sa Gyeongseong?
Usap-usapan na 'yon sa buong bayan!
Namumroblema raw siya dahil sa kalaguyo ni Ishikawa.
Itikom mo ang bibig mo, kung hindi tatahiin ko 'yan para sa 'yo.
Sa totoo niyan, binanggit ko lang 'yon dahil may mga tiktik sa bayan ngayon.
Baka makatulong sila kay Ginoong Jang.
Mga tiktik?
Oo, mga tiktik. Eksperto silang maghanap ng mga nawawala.
Sa Manchuria, tiktik ang tawag sa kanila.
Ituloy mo lang.
May kaibigan akong tatlong taong nawala 'yong anak
ng pinsan niya matapos maglaho noong pista ng Dano.
Tapos pumunta 'yang mga tiktik
sa Katimugang Tsina para kunin siya at ibalik.
Ginawa siyang parausan ng mga Hapon pero nakita pa rin siya!
Pumunta sa Katimugang Tsina?
Oo, hanggang kasuluk-sulukan ng Joseon.
Sakop nila ang Manchuria, Yanbian, Katimugang Tsina, lahat 'yon.
Kung patay na 'yong tao, ibabalik nila kahit 'yong buto.
Talaga ba?
Saan matatagpuan ang mga tiktik na 'yan?
Salamat sa paghatid. Maganda at komportable dito.
-Teka… -Huwag…
Ay!
Pangkain mo na 'yan.
Hindi kita isusumbong kay Ishikawa, kaya kunin mo na 'yan.
Hala!
Maligayang pagdating po! Ilan po kayo?
Wala ako rito para kumain.
Dadaan lang ako sa pinto ninyo sa likod.
Dito po tayo, Ginoong Jang.
UNGAS
Sino ka?
Bakit mo ako sinusundan?
Hindi ka mukhang tauhan ni Ishikawa.
Sino'ng amo mo?
Sino'ng nagpadala sa 'yo rito?
Ginoong Jang ng Sanglaan?
Walang galang ang sagutin ng tanong ang isa pang tanong.
At isa pa…
may dala kang mapanganib na gamit.
Papatayin mo 'ko?
Wala 'yon sa plano ko.
Pero parang natutukso na ako ngayon.
Wala naman pala.
Ibaba mo ang kutsilyo. Mag-usap tayo.
Bakit hindi mo muna ibaba ang baril mo bago ako?
Sige.
Sabay nating ibaba ang sandata natin pagbilang ko ng tatlo.
Ngayon na.
Isa.
Dalawa.
Tatlo.
Mukhang wala kang tiwala sa 'kin.
'Yan din ang sasabihin ko.
Mamamatay-tao ka ba?
Marami ka sigurong itinatago
kaya takot na takot kang mapatay.
Ganoon na ang panahon ngayon, hindi ba?
Mahirap mabuhay nang hindi gumagawa ng krimen.
At kahit mga inosente pwedeng mamatay sa kung anong dahilan.
Ano'ng kailangan mo sa 'kin?
Balita ko ikaw ang Ginoong Alam Ang Lahat.
Kung ganoon, alam mong depende sa impormasyon ang presyo ko.
Malaki ang saklaw ng presyo ng impormasyon mula pinakamataas hanggang pinakamababa.
May hinahanap akong tao.
Lalaking Hapon.
-Ano'ng trabaho niya? -Pintor.
Kung hindi sundalo o mataas na opisyal, mababang klase ng impormasyon lang 'yan.
Sa kasamaang palad, wala akong panahon sa mababang klase.
Masyadong matrabaho tapos maliit lang ang kikitain.
Sachimoto ang pangalan niya.
-Hindi ko siya kilala. -Nasa 30 taong gulang.
Wala akong alam.
Hindi siya magaling sa wikang Joseon, ibig sabihin, bagong dating lang siya.
Wala pa rin akong alam.
Hinahanap ko ang nanay kong sampung taon nang nawawala.
Kung ganoon,
nakipagtanan siya sa nobyo niyang si Sachimoto.
Ano?
Mahabang panahon na rin 'yong sampung taon.
Kung may bago na siyang pamilya, baka mabuti kung huwag mo nang…
Bastos ka.
Sa gaspang ng dila mo, hindi ka bagay na Alam Ang Lahat,
para kang Tambakan ng Basura.
Oo, hindi ko itatanggi 'yon.
Ipinanganak akong basura,
nabuhay akong parang basura at desperado para maabot ko ito.
Ayusin mo ang bunganga mo.
Baka ikamatay mo 'yang mga sinasabi mo.
Ano'ng pangalan mo?
Napakaganda ng mga mata mo.
Iniinis mo ba ako?
Kung dukutin ko kaya ang mga mata mo?
Ikinagagalak kong nagkakilala tayo.
Baliw ka.
Hanggang sa muli.
Hinahanap niya si Sachimoto?
Sachimoto…
Ipinapatawag po kayo, G. Sachimoto.
MOONLIGHT BAR
Ano'ng okasyon, kaibigan? Bihira mo akong kumustahin.
Alam mo ba kung nasaan si Myeong-ja?
Myeong-ja?
Myeong-ja, Myeong-ja…
'Yong bastos na bayarang babae ng Spring Moon Hall?
Nagtapat siya ng pag-ibig sa 'kin dati habang yakap ko siya.
Pero naging kalaguyo siya ni Ishikawa kaya nadurog ang puso ko.
Bakit mo naitanong?
Isang linggo na siyang nawawala. Hindi mo alam?
Alam kong nawawala siya, pero hindi ko alam kung nasaan siya, loko.
Bakit?
Akala mo ba dinukot ko tapos itinago kung saan?
Kung wala kang alam, mabuti.
Bakit hindi mo
gamitin ang pera mo sa kabutihan?
Nabalitaan ko.
Mawawala ang lahat sa 'yo dahil kay Ishikawa.
Bakit hindi mo na lang ipanustos sa mga makabayang kasama natin?
Magiging makabayan ka na,
magkakaroon pa ng tagatustos ang mga kasama.
Sino'ng may sabing maghihirap ako?
Kailangan ko lang mahanap 'yong babae.
Kung mahahanap pa siya, nahanap na sana siya ni Ishikawa.
Isang linggo na, pero wala pa ring balita sa kanya.
Kaya nga idinamay ka na rin.
Pero sigurado akong alam mo na 'yon.
Lasing ka na.
Umuwi ka na.
Naghirap kang kumita ng pera, pero hindi mo naman ginagastos!
Kung ang pera,
hindi ginagamit para makatulong, hindi rin ginagastos,
walang pinagkaiba 'yon sa alikabok.
Huwag kang mahumaling sa mga walang kuwenta.
Pinaghirapan ko 'yong pera ko, para gastusin 'yon sa gusto ko.
Isinugal ko ang buhay ko para kitain 'yon. Ako ang bahala kung paano gagastusin 'yon.
Wala bang puwang ang Joseon sa puso mo?
Wala ka bang pagnanais na tumulong sa bansa?
Hindi ko kilala ang Joseon na walang bahid ng Hapon!
Ipinanganak akong walang ama at bansa. Ano pa ba'ng gusto mo sa 'kin?
Ayos lang kung insultuhin mo ako.
Pero huwag mong idamay ang pera ko.
Naghirap nga akong kitain 'yon, pero mahalaga sa akin 'yon.
Wala akong pakialam kung parang alikabok o basura 'yon.
Ganito ako dahil sa pera at kayamanan ko, at nililigtas ako noon hanggang ngayon.
Naiintindihan mo?
Pauwi na ako, e. Pwede mo ba ulit akong ihatid?
Pasok.
May mga sintomas na ng Unang Sinusuri.
Mas mabilis kaysa inaasahan.
Gusto po ba ninyong makita?
Tulungan ninyo ako.
Ang ulo ko…
Pakiusap, tulungan ninyo ako.
Napakasakit ng ulo ko!
Sobrang sakit!
Ang serum?
Hindi pa po itinuturok.
Bigo na naman ba?
Kumusta ang Ikalawang Silid?
Tahimik pa rin siya sa ngayon.
Ano po'ng gagawin natin?
Iturok ko na po ba ang serum?
Gawin mo na.
Sige po.
Nagbalik ka.
Narito pa rin kayo, Gng. Nawol?
Ang totoo, hinihintay kita, Ginoo.
Ipinakilala ako ng tagabenta sa mga tinatawag na tiktik.
Mga eksperto raw sila sa paghahanap ng mga nawawalang tao.
Ano ang eksaktong pamamaraan ninyo para matagpuan ang mga nawawala?
Depende sa sitwasyon.
Pero sigurado akong may pinakamabisang proseso.
Isang sekretong pamamaraan o espesyal na sistemang kayo lang ang nakakaalam…
Wala?
Hindi kami sumusuko.
Hindi namin sinusukuan ang taong kailangang makita.
Paraan naming hanapin sila hanggang sa dulo ng mundo.
Ilan na ang nakita ninyo?
Kung wala kang tiwala, maghanap ka na lang ng iba.
Mahalagang tungkulin ang ipagkakatiwala ko.
Tama lang namang manigurado ako.
Hindi kami masyadong interesado para pagtiyagaan namin 'to.
Humawak na kami nang mahigit 200 kaso sa nakalipas na sampung taon.
Sa mga 'yon, nasa 140 ang nahanap namin.
Kabilang ang mga patay.
Hindi mo kailangang sagutin ang mga tanong niya.
Hindi naman niya alam ang lahat sa Gyeongseong.
Basura lang siya.
Chae-ok.
Hindi ako magtatrabaho sa kanya.
Ano na naman ang ginawa mo?
Wala akong ginawa.
Sinabi ko lang naman na maganda
'yong mga mata niya.
-Ano 'ka mo? -Tayo na, Chae-ok.
Si Sachimoto ba 'ka mo?
Lalaking mula Japan.
Pintor na 30 taong gulang.
Sabi mo kang panahon sa mababang klase ng impormasyon.
Sa prinsipyo ko, wala nga.
Pero kailangan ng pagkakataon.
Kung nagbabago batay sa pagkakataon, anomalya 'yan at hindi prinsipyo.
Tawagin na nating pag-angkop sa mahahalagang kalagayan.
Baka naman mandaraya ka lang?
Ganoon ako kadesperado.
Kaawa-awa ka rin, alam mo 'yon?
Sa lungsod na 'to,
ako ang kailangan mo sa mga koneksyon sa Hapon.
Sa mga opisyal ng Gobyerno-Heneral, negosyante,
doktor, o hukom pa 'yan,
may koneksyon ako sa kahit na sino, kahit saan.
Kung ganyan karami ang koneksyon at impormasyon mo,
mahahanap mo si Myeong-ja ng Spring Moon Hall nang mag-isa.
'Yon ay kung buhay pa siya.
Madalas, kapag ginamit ko ang mga koneksyon ko,
kalahating araw pa lang may lilitaw nang resulta.
Pero dahil wala pa rin akong balita…
Sa tingin mo ba, patay na siya?
Anumang lagay niya, pakihanap ninyo siya.
Samantala, ipagtatanong ko ang impormasyon tungkol kay Sachimoto.
Hindi na kailangan. Kami na ang bahala roon.
Hinahanap mo ang nanay mo, hindi ba?
Makakatulong ako.
Sinisiguro ko.
May itatanong lang ako.
Mabuti o masama ka bang tao?
Isa akong taong
determinadong mabuhay.
Gaano katagal ang ibibigay mo?
Ama.
Hanggang maglagas ang mga sakura.
Ano po'ng iguguhit ko ngayon?
Doon ka sa Ikalawang Silid.
Pwede kang lumapit kung hindi mo makita.
Pero huwag masyadong malapit.
Baka mapanganib.
Opo.
Pasensiya na po. Pwede ko po bang ilawan saglit?
Tagapagsalin ng Subtitle: Erika Ivene Verder Columna